《从征古州蛮回途纪驿二十三首 其十 清浪》
明代·管讷

天设非常险，舟航岂易过。大风掀逆浪，暗石起盘涡。

行路难如此，垂堂意若何。榜人殊可怪，不住唱蛮歌。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。